

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.2.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | ZŠ Škultétyho 1, Nitra |
| 1. Názov projektu | Rozvoj prírodovednej a čitateľskej gramotnosti |
| 1. Kód projektu ITMS2014+ | 312011S818 |
| 1. Názov pedagogického klubu | Prírodovedný |
| 1. Dátum stretnutia pedagogického klubu | 21.05.2020 |
| 1. Miesto stretnutia pedagogického klubu | Základná škola Škultétyho 1 Nitra, miestnosť informatiky |
| 1. Meno koordinátora pedagogického klubu | Mgr. Lucia Zahoranová |
| 1. Odkaz na webové sídlo zverejnenej správy | <https://zsskultetyhonitra.edupage.org/a/nase-projekty?eqa=dGV4dD10ZXh0L3RleHQxNiZzdWJwYWdlPTE%3D> |

|  |
| --- |
| 1. **Manažérske zhrnutie:**   Z dôvodu mimoriadnej situácie sa členovia pedagogického klubu zúčastnili online stretnutia. Predložili, resp. odprezentovali svoje nápady a námety, ktoré by bolo vhodné na krúžkoch zrealizovať, ako aj jednotlivé aktivity vychádzajúce zo stanovených cieľov.    Kľúčové slová: prírodovedná gramotnosť, Deň vody, les, voda, pôda, klimatické zmeny, permakultúrna záhrada, metodické materiály |
| 1. **Hlavné body, témy stretnutia, zhrnutie priebehu stretnutia:** 2. Úvod 3. Kontrola uznesenia 4. Námety, aktivity 5. Záver   Priebeh stretnutia  Bod č.1  Online stretnutia PK sa zúčastnili všetci členovia, okrem Mgr. L. Vatrálovej (viď prezenčná listina). Prítomní boli oboznámení s programom a vyzvaní k prípadnému doplneniu. Členovia v zmysle rokovacieho poriadku bez doplnenia súhlasili s predloženým programom. Stretnutie bolo nahrávané a nahrávka bude k dispozícii u manažéra pre monitorovanie, PaedDr. Jany Meňhartovej. Dĺžka trvania online stretnutia bola 2 hodiny, ďalšia jedna hodina bude prebiehať v nasledujúcom stretnutí.    Bod č. 2  Kontrola uznesenia.  06/2020 Vytvárať pracovné listy a zaraďovať aktivity do krúžkovej činnosti.  úloha ..........priebežne sa plní  Bod č. 3  Vedúca PK vyzvala vedúce krúžkov (Mgr. Paulďurová, Mgr. Moravčíková, PaedDr. Chlapečková, Mgr. Lavrincová), aby predstavili svoje námety určené pre ďalšiu krúžkovú činnosť.  **Ekologický krúžok**  Pani učiteľka Paulďurová spracovala tému „Les v činnosti ekologického krúžku“. Pútavý obrazový materiál a trefná charakteristika pojmu les otvorili priestor pre rozvíjanie danej témy. Téma bola skutočne aktuálna, nakoľko 22. máj je Medzinárodným dňom biodiverzity. Les je považovaný za druhovo najpestrejšie spoločenstvo hlavne v oblasti, kde dochádza k spojeniu lúčneho ekosystému  s lesným. Samotná rozmanitosť je označovaná ako biodiverzita. Práve jej vďačíme za krásu a neopakovateľnosť našej prírody. Krátke vysvetlenie významu lesa (nielen pre človeka), ako aj jednotlivé  druhy lesov tvorili akúsi vstupnú bránu k samotným pripraveným aktivitám. Osvedčilo sa začať pojmovou mapou, ktorá dokáže nielen uvoľniť atmosféru a ponúknuť priestor na brainstorming, ale zároveň vyzve žiakov k hlbšiemu zamysleniu sa a uvedomeniu si vzájomných vzťahov a prepojení. Les predstavuje ideálne miesto pre učenie sa, učenie sa hrou. Lesnú atmosféru by pani učiteľka navodila vypočutím nahrávky „zvuky lesa“ či zaspievaním si piesne s lesnou tematikou. Poslúžiť môžu i hádanky, prečítanie ukážky z literárneho diela či časopisu, pokus (rozbor slepačieho vajca či tvorba domáceho slizu), pozorovanie pod mikroskopom. Na les sa dá nazerať aj v spojitosti so zmyslovým vnímaním a medzipredmetovými vzťahmi. Takýto prístup vyučujúceho ponúka pre žiakov nespočetné množstvo zážitkových aktivít. Ako príklad aplikovania zmyslových aktivít v rámci krúžku uviedla pani učiteľka: hľadanie pre deti čudných- nepravidelných výnimočných stromov, ktoré nám čosi pripomínajú, rozlišovanie živočíchov podľa zvuku, tvorba lesnej hudby, určovanie lesných plodov/ bylín podľa čuchu- lesný koktail, ochutnávka lesných plodov, príprava bylinkového čaju, rozlišovanie a určovanie vlastností prírodnín podľa hmatu. V rámci medzipredmetových vzťahov to môže byť odhad výšky/ šírky stromu, počítanie letokruhov, stavby z prírodného materiálu, hľadanie geometrických útvarov v prírode- MAT, tvorba leporela na tému „Les“, vlastné maľované čítanie či tvorba básne s lesnou tematikou- SJL, odtláčanie kôry stromu technikou frotáže, listové pexeso, prírodniny v ľade- VYV, pocitový chodník, pavučina vzťahov, mravenisko- deľba práce- ETV, Strom počas roka, tvorba herbára, zber odpadkov, čistenie lesnej studničky- PDA a pod. Pani učiteľka ponúkla skutočne širokú škálu možností uplatňovania témy les v rámci i mimo vyučovacieho procesu.  **Modrá planéta**  Pani učiteľka Moravčíková nadviazala prostredníctvom aktivít týkajúcich sa lesného spoločenstva na predchádzajúcu prezentáciu, no zároveň ju obohatila o témy, akými sú klimatické zmeny či ekologická kríza. Prostredníctvom youtube kanálu našu pozornosť upriamila na pútavo spracované animácie o dôsledkoch klimatických zmien aj s tipmi, ako zmierniť dopad klimatickej zmeny jednoduchými opatreniami. Zaujímavo spracované informácie o vode ponúka internetová stránka Zelená škola a Daphne. Aj v tomto prípade bolo pri prezentácii pripravených aktivít možné zachytiť prepojenie medzipredmetových vzťahov. Ako vhodné aktivity boli uvedené: Kreslená mapa Slovenska- rieka Nitra od prameňa po ústie, Ako spieva voda, Cestovateľská mapa Slovenska- kde som bol cez prázdniny- bulletin, leporelo a pod. V rámci témy les sú to napr. Usilovní hľadači hmyzu- hmyzí hotel a jeho obyvatelia, Pozorovanie vtáctva v okolí školy, Zahrajme sa na meteorológa či Prírodné hlavolamy. Uvedené aktivity sú podrobnejšie vysvetlené vo video zázname.  **Záhady našej planéty**  Pani učiteľka Chlapečková uviedla, že nakoľko má vo svojom krúžku prevažne žiakov VII. ročníka, umožňuje jej to prepájať aktivity krúžku s hodinami chémie. Aktivity sú volené tak, aby dochádzalo k prepojeniu vedeckých zistení s bežným životom. Vhodným príkladom je napríklad meranie vzoriek vody z rôznych zdrojov pomocou súpravy ECO LAB BOX. Žiaci by zisťovali vlastnosti vody a zároveň ich pre porovnanie zapisovali a následne vyhodnocovali. Pani učiteľka nám názorne ukázala a popísala obsah „kufríka“, ktorý obsahuje nástroje potrebné pre chemické, voľne dostupné experimenty a pokusy. Následné premostenie s názvom „Od vody k pôde“ malo poukázať na úzku prepojenosť medzi vodou a pôdou. Okrem rozboru vody je možné zrealizovať aj skúmanie zloženia a vlastností pôdy (napr. podľa oblastí: polia, lúky, lesy). Pani učiteľka sa dotkla aj témy Odpady a navrhla aktivitu s názvom Zbierka 2020, ktorej cieľom je vyzbierať za tento kalendárny rok 2020 ks odpadkov. Do budúcnosti ponúkla aktivity „Od pôdy k vzduchu“, ktoré sú zamerané najmä na pohyb- turistika, joga, rýchlochôdza, cyklistika- cyklotrasy...)  **Zelená škola 1**  Pani učiteľka Lavrincová spracovala tému Permakultúrna záhrada (eko – záhrada). Keďže sa snaží viesť žiakov k environmentálnemu cíteniu, súčasťou takéhoto vnímania prírody je aj ponechanie jej prirodzených zákonitostí bez výrazného zasahovania človeka. V úvode zadefinovala základy eko- záhradkárčenia, akými sú uplatňovanie prirodzenosti a jednoduchosti prírodných zákonov a ich aplikácia do tvorby záhrady. Poukázala aj na jednu z hlavných zásad, a to vyhýbanie sa monokultúrnemu pestovaniu rastlín. Cieľom je pestovanie zmiešaných kultúr a využívanie vzťahov medzi rastlinami, ktoré sa navzájom podporujú v raste. Nakoľko okolie našej školy nadobúda čoraz viac prvky takéhoto prístupu, pani učiteľka uviedla aj konkrétne príklady zapojenia žiakov do úpravy záhonov (jedlý trávnik, zadržiavanie dažďovej vody, mulčovanie) a taktiež predstavila význam bylinkovej špirály či záhonov sadených do tvaru kľúčovej dierky. Žiaci sa radi zapájajú do pestovateľských prác a vedenie k založeniu permakultúrnej záhrady predpokladá do budúcnosti zodpovedný prístup a ohľaduplnosť ku všetkému živému. V závere nám bola predstavená aj odporúčaná literatúra, z ktorej boli spomenuté informácie získané. |
| **Závery a odporúčania:**  V závere si zúčastnené navzájom poďakovali za obohacujúce a nápadité námety, ktorých bolo počas online stretnutia skutočne neúrekom. Označili ho za veľmi prospešné a podnetné, vymenované aktivity za reálne a pre žiakov dostatočne pútavé. Členovia PK sa zhodli na tom, že budú pokračovať v príprave metodických materiálov a navzájom medzi sebou spolupracovať.    PK berie na vedomie   1. Námety pre činnosť krúžkov   **PK ukladá:**  **7/2020** Príprava materiálov počas mimoriadnej situácie  Termín: priebežne Zodpovední: všetci členovia PK  Vedúca PK sa poďakovala prítomným a ukončila stretnutie. |

|  |  |
| --- | --- |
| 1. Vypracoval (meno, priezvisko) | Mgr. Lucia Zahoranová |
| 1. Dátum | 25.05.2020 |
| 1. Podpis |  |
| 1. Schválil (meno, priezvisko) | PaedDr. Jana Meňhartová |
| 1. Dátum | 25. 5. 2020 |
| 1. Podpis |  |

**Príloha:**

Prezenčná listina zo stretnutia pedagogického klubu



|  |  |
| --- | --- |
| Prioritná os: | Vzdelávanie |
| Špecifický cieľ: | 1.2.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | ZŠ Škultétyho 1, Nitra |
| Názov projektu: | Rozvoj prírodovednej a čitateľskej gramotnosti |
| Kód ITMS projektu: | 312011S818 |
| Názov pedagogického klubu: | Prírodovedný, stretnutie č. 8 |

# PREZENČNÁ LISTINA

Miesto konania stretnutia: online

Dátum konania stretnutia: 21. 5. 2020

Trvanie stretnutia: od 14,00 do 16,00

Zoznam účastníkov/členov pedagogického klubu:

|  |  |  |
| --- | --- | --- |
| č. | Meno a priezvisko | Podpis |
| 1. | Mgr. Lenka Vatrálová | PN |
| 2. | Mgr. Dagmar Moravčíková |  |
| 3. | PaedDr. Katarína Chlapečková, PhD. |  |
| 4. | Mgr. Martina Lavrincová |  |
| 5. | Mgr. Andrea Paulďurová |  |
| 6. | Mgr. Lucia Zahoranová |  |